15കാരിക്ക് കൂട്ട് 20 അടി നീളമുള്ള കൂറ്റന് പെരുമ്ബാമ്ബ് ഓമനിക്കുന്നത് പൂച്ചക്കുട്ടിയെപ്പോലെയൊക്കെ മടിയില് തല ചേര്ത്ത് കിടത്തിയുറക്കി അപൂര്വ്വ സൗഹൃദത്തിന്റെ വീഡിയോ കാണാം പാമ്ബിനെ ഭയക്കാത്തവര് നന്നേ ചുരുക്കമായിരക്കും. അങ്ങിനെയുള്ളപ്പോള് ഒരാള് പാമ്ബുമായി ചങ്ങാത്തത്തിലാകുന്നുവെന്ന് പറഞ്ഞാലോ. അതിശയമെന്ന് തോന്നാവുന്ന ഈ അപൂര്വ്വ സൗഹൃദത്തിന്റെ വീഡിയോ ആണ് ഇപ്പൊ സോഷ്യല് മീഡിയയില് വൈറലാകുന്നത്. 20 അടി നീളമുള്ള ഒരു കൂറ്റന് പെരുമ്ബാമ്ബിനെയാണ് ഇവിടെ 15കാരി പെണ്കുട്ടി പൂച്ചക്കുട്ടിയെപ്പോലെ മടിയില്വച്ച് ഓമനിക്കുന്നത്. ഇന്തോനീഷ്യ സ്വദേശിനിയായ ചല്വ ഇസ്മ കമാല് എന്ന പെണ്കുട്ടിയാണ് ഈ വിഡിയോയിലുള്ളത്. വീടിന്റെ വരാന്തയിലിരുന്ന് ഫോണ് നോക്കുന്ന ചല്വയുടെ മടിയില് തലവച്ച് സുഖമായി കിടന്നുറങ്ങുന്ന കൂറ്റന് പെരുമ്ബാമ്ബാണ് വിഡിയോയിലുള്ളത്. ഒരു പെരുമ്ബാമ്ബ് മടിയിലുള്ളതൊന്നും വകവയ്ക്കാതെ നിസ്സാരമായി ഫോണ് നോക്കിയിരിക്കുന്ന ചല്വ ഇടയ്ക്കിടെ അതിനെ സ്നേഹത്തോടെ തലോടുന്നുമുണ്ട്. യുവര്നേച്ചര്ഗ്രാം എന്ന ഇന്സ്റ്റാഗ്രാം പേജില് പങ്കുവച്ച ഈ ദൃശ്യം പത്തു ലക്ഷത്തിലധികം ആളുകള് ഇതുവരെ കണ്ടുകഴിഞ്ഞു. പെരുമ്ബാമ്ബുകള് ചല്വയ്ക്ക് കളിക്കൂട്ടുകാരാണ്. ഒന്നും രണ്ടുമല്ല ആറ് കൂറ്റന് പെരുമ്ബാമ്ബുകളെയാണ് ചല്വ സെന്ട്രല് ജാവയിലുള്ള സ്വന്തം വീട്ടില് വളര്ത്തുന്നത്. ഇവയ്ക്കൊപ്പം കളിക്കുകയും അവയെ ഓമനിക്കുകയും ചെയ്യുന്ന ധാരാളം വിഡിയോകള് ചല്വ ഇന്സ്റ്റാഗ്രാം പേജിലൂടെ പങ്കുവയ്ക്കാറുമുണ്ട്. കൂട്ടമായി കിടക്കുന്ന പെരുമ്ബാമ്ബുകളുടെ മുകളില് കയറിയിരുന്ന് പഠിക്കുന്ന വിഡിയോയും പെരുമ്ബാമ്ബിന്റെ പടം ഊരിയെടുക്കുന്ന വിഡിയോയും വരെ ഇക്കൂട്ടത്തിലുണ്ട്. നാലാം വയസ്സു മുതല് തുടങ്ങിയതാണ് ചല്വയ്ക്ക് പാമ്ബുകളോടുള്ള പ്രിയം. ഷല്വയ്ക്കൊപ്പം സഹോദരനും പെരുമ്ബാമ്ബുകള്ക്കൊപ്പം ഇരിക്കുന്ന വിഡിയോകള് സമൂഹമാധ്യമങ്ങളില് പങ്കുവയ്ക്കാറുണ്ട്. വിഡിയോ കണ്ട് മനുഷ്യനെ നിസ്സാരമായി വിഴുങ്ങാന് തക്ക വലുപ്പമുള്ള പെരുമ്ബാമ്ബുകളെ വീട്ടില് വളര്ത്തുന്നത് വലിയ അപകടങ്ങള് വിളിച്ചു വരുത്താന് സാധ്യതയുണ്ടെന്ന ആശങ്ക സമൂഹമാധ്യമങ്ങളില് പങ്കുവയ്ക്കുന്നവരാണ് ഏറെയും. എന്നാല് തന്റെ പ്രിയപ്പെട്ട പെരുമ്ബാമ്ബുകള് അപകടകാരികളല്ലെന്നും അവ മനുഷ്യനോട് ഏറെ ഇണങ്ങിക്കഴിഞ്ഞെന്നുമാണ് ചല്വയുടെ മറുപടി. പാമ്ബുകള്ക്കൊപ്പമുള്ള വിഡിയോകള് ഇന്സ്റ്റാഗ്രാം പേജില് പങ്കുവച്ച് തുടങ്ങിയതോടെ ലോകമെമ്ബാടുനിന്നും ലക്ഷക്കണക്കിന് ആരാധകരാണ് ചല്വയ്ക്കുള്ളത്.